Mitmed mesinikud on sel aastal kurtnud,  et septembri lõpus oktoobri alguses mesilasi vaatama minnes neid lihtsalt polegi. Mitte ühtegi mesilast pole tarru jäänud, kõik toit on ilusti raamides ja kaanetatud. Nagu oleksid lihtsalt minema lennanud. Isegi emamesilast polevat. Üks peamine põhjus võib olla varroalest, aga sada protsenti ma selles kindel poleks. Varroalestast on saanud eesti mesinduse nuhtlus. Osad mesinikud teevad tõrjet ja teine osa väidab, et nende mesilas pole kunagi lesti olnud.